stanford-oval/wikipedia huggingface dataset:
Dogecoin

| Dogecoin |
| --- | --- |

ISO 4217 -koodi:  ei ole
Keskuspankki:  Ei keskitettyä hallintoa
Symboli:  D,Ɖ
Käyttäjät:  Kansainvälinen valuutta
Inflaatio:  Liikkeellelasketaan geometrisena sarjana, enimmäismäärä 100 miljardia
Jaettava yksikkö:  mDOGE (0,001 Ɖ = 1 millidoge), µDOGE (0,000001 Ɖ = 1 mikrodoge)
Dogecoin (tunnus: Ɖ; lyhenne: DOGE) on Litecoiniin pohjautuva kryptovaluutta, joka käyttää maskottinaan shiba-koirahahmoa Doge-meemistä.
Historia

Bitcoin on ensimmäinen lohkoketjuteknologiaan perustuva kryptovaluutta. Sen white paper julkaistiin lokakuussa vuonna 2008 ja lohkoketju käynnistettiin tammikuussa vuonna 2009. Bitcoinin jälkeen markkinoille alkoi syntyä myös muita kryptovaluuttoja. Yksi markkinoiden vanhimmista ja suosituimmista kryptovaluutoista on Litecoin, joka on perustettu vuonna 2011.
Dogecoin syntyi vuonna 2013, jolloin kryptovaluuttojen suosio oli merkittävässä kasvussa. Kyseessä on alun perin niin sanottu "fork" Luckycoin-nimisestä kryptovaluutasta, joka perustui puolestaan Litecoiniin. Koska Litecoin pohjautuu lähes täysin Bitcoiniin, myös Dogecoin on vahvasti Bitcoinin jälkeläinen.
Dogecoinin perustaja on yhdysvaltalainen Jackson Palmer. Hän oli seurannut kryptovaluuttoja pitkään ja laittanut merkille markkinoiden nopean kasvun. Palmer vitsaili eräänä päivänä Twitterissä "sijoittavansa Dogecoiniin", sillä "se on melko varmasti seuraava iso juttu". Palmer sai idean Dogecoinista, kun hänellä oli nettiselaimessaan yhtä aikaa auki Doge-meemi sekä Coinmarketcap.com -sivusto.
Ystävien painostamana ja oluen motivoimana Palmer osti vuoden 2013 marraskuun loppupuolella dogecoin.com-domainin, piirsi Dogecoinille logon ja pystytti sille sivuston.
Dogecoinin ohjelmoija on entinen IBM:n insinööri Billy Markus. Hänen tavoitteenaan oli luoda Bitcoinia suuremman kohdeyleisön saavuttava kryptovaluutta, jota hämäräperäiseen kaupantekoon liittyvät konnotaatiot eivät vaivaisi. Markus näki Twitterissä Jackson Palmerin luoman Dogecoin meemin, ja otti häneen yhteyttä.
Billy Markus tunnetaan netissä nimimerkillä Sibetoshi Nakamoto, joka on hassutteluversio Bitcoinin perustajasta, Satoshi Nakamotosta.
Vaikka Dogecoin julkaistiinkin alun perin vitsinä, sen ympärille on muodostunut verkkoyhteisöjä sekä kolmansien osapuolien tekemiä vaihdantapalveluita. Dogecoinin vaihdanta-arvo kasvaa hyvää vauhtia, ja niitä on louhittu jo suuria määriä. Esimerkiksi Daily Tech arvioi dogecoinien arvoksi vuoden 2013 lopussa yli 130 miljoonaa dollaria. Dogecoin lohkoketjussa louhittiin vuoden 2017 lopussa miljoonas lohko. 
Tammikuussa 2018 Forbes kertoi Dogecoinien kokonaisarvon nousseen kahteen miljardiin US-dollariin.
Vuoden 2021 alkupuolella Dogecoinien kokonaisarvo oli yli 6 miljardia euroa. Valuutan omistus on kuitenkin erittäin keskittynyt. 
Suurin omistaja omistaa noin 27 prosenttia kaikista kolikoista ja 20 suurinta omistajaa yhteensä yli puolet.
Käyttö ja vaihtaminen

Dogecoineja, bitcoineja tai litecoineja on mahdollista vaihtaa useilla verkkosivustoilla. Muiden virtuaalivaluuttojen tavoin dogecoinin arvo heittelee paljon.
Dogecoinin ulkoinen arvo verrattuna dollariin tai euroon on vähäinen, mutta sitä käytetään silti Redditin kaltaisissa verkkoyhteisöissä esimerkiksi tavaroiden ja palveluiden ostamiseen sekä "juomarahoina" kanssakäyttäjien letkautuksia kehuttaessa.
Hyvästä kommentista palkinnoksi annettu palveluraha on yleensä todelliselta rahalliselta arvoltaan hyvin pieni, joten kynnys niiden antamiseen on hyvin matala. Tästä syystä yksittäisiä vaihdantatoimenpiteitä tehtiin 2014 dogecoineilla jopa enemmän kuin bitcoineilla, mutta dollareiksi muutettuina siirtojen arvot jäävät pienemmiksi. Yhden dogecoinin arvo oli tuolloin 0,00031 US-dollaria.
Tammikuussa 2014 Redditin Dogecoin-yhteisö keräsi rahaa Jamaikan rattikelkkailujoukkueen olympiamatkaa varten. Keräyksellä saatiin kokoon parissa päivässä dogecoinea yli 30 tuhannen dollarin edestä eli merkittävä osa olympiamatkan tarvitsemasta 80 tuhannen dollarin kokonaissummasta. Dogecoinit muutettiin bitcoineiksi 20. tammikuuta, jottei dogecoinin nopeasti heilahteleva kurssi pilaisi hanketta.
Elon Musk

Miljardööri Elon Musk on nykyisin (2022) maailman tunnetuin Dogecoinin kannattaja. Hän alkoi twiittailla Dogecoinista vuoden 2020-2021 nousumarkkinan aikana. Muskin twiitit ovat myös liikuttaneet Dogecoinin kurssia kymmeniä, jopa satoja, prosentteja. Tammikuussa 2022 tietyt Tesla Shopin tuotteet oli mahdollista ostaa dogecoineilla. Toukokuussa 2022 Musk twiittasi, että myös SpaceX:n "merchiä" on mahdollista ostaa dogecoineilla.
Aiheesta muualla

Virallinen sivusto
How to Doge? -opas
Dogecoin aloittelijan opas
Keltaruusu (albumi)

| Keltaruusu Berit |
| --- | --- | --- |

Studioalbumin tiedot
 Äänitetty : 1976
 Julkaistu: 1976
 Formaatti: vinyyli
 Tyylilaji: iskelmä
 Kesto: 35.04
 Levy-yhtiö: PSO
 Levymerkki: Blue Master
Beritin muut studioalbumit
| Sinua varten 1975 | Keltaruusu 1976 | Berit ja Dallapé 1977 |
Singlet albumilta Keltaruusu (albumi)
 ”Iltatuulen soitto” Julkaistu: 1976
Keltaruusu on suomalaisen pop-laulaja Beritin studioalbumi vuodelta 1976. Se on esittäjänsä viides. Keltaruusu sisältää kaksi suomalaista alkuperäissävellystä, yhden ranskansuomalaisen sävellyksen ja yhdeksän käännösiskelmää. Kappaleet on sovittanut Jori Sivonen.
Kappaleet

|  |
| --- | --- | --- | --- | --- | --- | --- | --- | --- | --- |
| Nro | Nimi | Säv&san | Alkuperäissävellyksen nimi | Kesto |  |  |  |  |  |
| 1. | Fernando | Stig Anderson, Björn Andersson, Seija Simola | Fernando | 4.14 |  |  |  |  |  |
| 2. | Pieni sana aamuin | Odis Echols Sr, Charlie Phillips, Sauvo Puhtila | Sugartime | 2.19 |  |  |  |  |  |
| 3. | Tulla uudelleen ei voi hetki tää | Les Rees, Geoff Stephens, A. Aleksi | There's A Kind Of Hush | 3.08 |  |  |  |  |  |
| 4. | Tohtori, auta! | Agnetha Fältskog, Irina Milan | Doktorn | 2.51 |  |  |  |  |  |
| 5. | Eilinen | John Lennon, Paul McCartney, Tuula Valkama | Yesterday | 2.37 |  |  |  |  |  |
| 6. | Kulkee aika ympyrää | Joe Dassin, Yves Roche, Irina Milan | Vade retro | 3.03 |  |  |  |  |  |
| 7. | Preerian keltainen ruusu | Trad., Sauvo Puhtila | Yellow Rose Of Texas | 2.49 |  |  |  |  |  |
| 8. | Mennä muualle saat | Kaj Westerlund, Chrisse Johansson |  | 1.59 |  |  |  |  |  |
| 9. | Iltatuulen soitto | Markku Hartikainen |  | 3.12 |  |  |  |  |  |
| 10. | Siellä kaikki laulaa vaan | Valto Laitinen, Irina Milan | Folklore Parisien | 3.05 |  |  |  |  |  |
| 11. | Niin se käy | Jean-Paul Cara, Tony Rallo, Vexi Salmi | Un deux trois | 2.20 |  |  |  |  |  |
| 12. | Siis laula pois | Bobby Goldsboro, Irina Milan | I Wrote A Song | 4.08 |  |  |  |  |  |
Muuta

Keltaruusun b-puolen avausraita "Preerian keltainen ruusu" on yhdysvaltalainen kansansävelmä, jota on versioitu tiuhaan. Se julkaistiin albumin johtosinglen "Iltatuulen soitto" b-puolena. Kappale on valikoitu myös Beritin myöhempien aikojen kokoelma-albumeille. Ranskalaisen rakkausrallin "Niin se käy" ovat tulkinneet myös lukuisat muut artistit, kuten Katri Helena.
Aiheesta muualla

Fenno-levytietokanta (Teoshaku)
Fono.fi: Äänitteen tiedot : Keltaruusu
Pomus : Berit
Julija Džyma

| Mitalit | Mitalit | Mitalit |  |
| --- | --- | --- | --- |
|  Julija Džyma |  Julija Džyma |  Julija Džyma |  |
Maa:   Ukraina
Naisten ampumahiihto
|  Olympialaiset  |  Olympialaiset  |  Olympialaiset  |  |
|  Kultaa | Sotši 2014 | viesti |  |
| MM-kilpailut  | MM-kilpailut  | MM-kilpailut  |  |
|  Hopeaa | Nové Město 2013 | viesti |  |
|  Hopeaa | Hochfilzen 2017 | viesti |  |
|  Pronssia | Östersund 2019 | viesti |  |
|  Pronssia | Anterelva 2020 | viesti |  |
|  Pronssia | Pokljuka 2021 | viesti |  |
Julija Vаlentynivnа Džymа (ukr. Юлія Валентинівна Джима, s. 19. syyskuuta 1990) on ukrainalainen ampumahiihtäjä.
Hän oli mukana Ukrainan hopealle sijoittuneessa naisten viestijoukkueessa Nové Měston MM-kilpailuissa 2013. Normaalimatkalla hän sijoittui 13:nneksi. Sotšin olympialaisissa 2014 Džymа oli mukana Ukrainan naisten olympiakultaa voittaneessa viestijoukkueessa.  Normaalimatkalla hän oli seitsemäs. Oslon MM-kilpailuissa 2016 hän sijoittui takaa-ajokilpailussa yhdeksänneksi. Hochfilzenin MM-kilpailuissa 2017 hän hiihti toisen osuuden hopeaa saaneessa Ukrainan naisten viestijoukkueessa. Yhteislähdössä hän oli kuudes ja normaalimatkalla yhdeksäs. Östersundin MM-kilpailuissa 2019 hän saavutti pronssia viestissä ja sijoittui normaalimatkalla 12:nneksi. Anterselvan MM-kilpailuissa 2020 hän voitti pronssia viestissä ja oli pikakilpailussa 22:s sekä takaa-ajossa 19:s. Pokljukan MM-kilpailuissa 2021 hän saavutti pronssia viestissä. Pekingin olympialaisissa 2022 hän sijoittui yhteislähdössä seitsemänneksi, pikakilpailussa kahdeksanneksi, normaalimatkalla kymmenenneksi ja takaa-ajossa kolmanneksitoista. Oberhofin MM-kilpailussa 2023 hän oli takaa-ajossa neljästoista. Lenzerheiden MM-kilpailuissa 2025 hän sijoittui normaalimatkalla viidenneksi.
Džyma on saavuttanut EM-kilpailuissa naisten viestissä kultaa 2011, 2012 ja 2015. Vuoden 2017 EM-kilpailuissa Puolassa hän voitti kultaa pikamatkalla, hopeaa takaa-ajossa ja pronssia sekaviestissä. Sekaviestin Euroopan-mestaruuden hän voitti 2020. Hän on saavuttanut EM-kisoista lisäksi pikakilpailussa hopeaa ja viestissä pronssia 2013. Nuorten sarjassa hän sai normaalimatkalla pronssia 2009. Rulla-ampumahiihdon MM-kilpailuissa hän sijoittui toiseksi sekaviestissä 2016, takaa-ajossa ja supersprintissä 2021 sekä kolmanneksi nuorten pikakilpailussa 2011 ja naisten takaa-ajossa 2015.
Džyma on sijoittunut ampumahiihdon maailmancupin kokonaispisteissä parhaimmillaan kahdeksanneksi ja yhteislähtöcupissa neljänneksi kaudella 2016–2017. Normaalimatkan cupissa hän oli toinen kaudella 2017–2018 ja neljäs kaudella 2020–2021. Hochfilzenin maailmancupkilpailuissa 2013 hän sijoittui pikakilpailussa viidenneksi ja takaa-ajossa toiseksi, mikä oli hänen ensimmäinen palkintosijansa maailmancupissa. Kaudella 2017–2018 hän sijoittui Östersundin normaalimatkalla ja pikakilpailussa kolmanneksi. Ensimmäisen voittonsa hän saavutti Pokljukan normaalimatkalla kaudella 2018–2019. Seuraavalla kaudella hän sijoittui Östersundin normaalimatkalla toiseksi. Tammikuussa 2021 hän sijoittui Anterselvan normaalimatkan kilpailussa toiseksi. Maaliskuussa 2021 hän sijoittui toiseksi Nove Meston ensimmäisessä pikakilpailussa.
Aiheesta muualla

Kuvia tai muita tiedostoja aiheesta Julija Džyma Wikimedia Commonsissa
Kuu on julma

| Kuu on julma> The Moon is a Harsh Mistress |
| --- | --- |

Alkuperäisteos
Kirjailija:  Robert A. Heinlein
Kieli:  englanti
Genre:  science fiction
Julkaistu:  1966
Suomennos
Suomentaja:  Matti Kannosto
Kustantaja:  Kirjayhtymä
Julkaistu:  1987
ISBN:  951-26-2947-X
Löydä lisää kirjojaKirjallisuuden teemasivulta
Kuu on julma (engl. The Moon is a Harsh Mistress) on Robert A. Heinleinin vuonna 1966 ilmestynyt tieteisromaani. Teoksen on suomentanut Kirjayhtymälle vuonna 1987 Matti Kannosto.
Vastaanotto

Toni Jerrman arvioi Tähtivaeltaja-lehdessä 1987 teoksen olevan helppo ja kelpo lukuromaani, Heinleinin kirjaksi kiintoisa.
Kirja on saanut vuonna 1967 Hugo-palkinnon ja vuonna 1983 Prometheus Hall of Fame -palkinnon.
Aiheesta muualla

Russ Allbery: The Moon is a Harsh Mistress.  1.10.2005. (englanniksi)
Josh Wimmer: Heinlein’s The Moon Is A Harsh Mistress Goes Dismayingly Easy On Its Characters. io9.com 2.5.2010. (englanniksi)
Jo Walton: A self-aware computer and a revolution on the moon (Arkistoitu – Internet Archive). Tor.com 15.10.2010. (englanniksi)
Galatian kieli

Galatian kieli oli Galatiassa Anatoliassa puhuttu ja nykyisin hävinnyt kelttiläinen kieli. Kielen toivat alueelle sinne noin vuoden 260 eaa. paikkeilla muuttaneet kelttiläiset galatialaiset. Kieli tunnetaan vain muutamista säilyneistä sanoista, ja sitä puhuttiin joidenkin vanhempien lähteiden mukaan 500-luvulle jaa. saakka.
Historia

Keltit toivat kelttiläiset kielet mukanaan Vähään-Aasiaan kelttien hyökkäysten mukana Kreikkaan 279–278 eaa. ja Galatiaan vuoteen 260 eaa. mennessä. 300-luvulla jaa. elänyt Hieronymus kirjoitti Uuden testamentin apostoli Paavalin kirjoittamaan kirjeeseen galatalaisille laatimassaan kommentaarissa, että galatialaisten puhuma kieli oli hyvin samankaltainen kuin treverien kelttiheimon puhuma kieli Moselin laaksossa. Joidenkin lähteiden mukaan kieltä puhuttiin ainakin 500-luvulle jaa. asti.
Piirteet

Galatian kielen piirteistä ei tiedetä paljoa, eikä kielellä kirjoitettuja tekstejä tunneta. Ainoat nykypäiviin säilyneet tiedot galatian kielestä ovat lainauksia kreikkalaisten kirjailijoiden teksteistä, joista tunnetaan 120 galatiankielistä sanaa. Galatialaisten tunnettu kokoontumispaikka Drunemeton on ilmeisesti muodostettu sanoista dru (tammi) ja nemeton (pyhä paikka). Monet muut galatialaisiin liitetyt paikannimet tai heimojen nimet ovat myös selvästi kelttiläistä alkuperää ja muistuttavat läntisessä antiikin maailmassa esiintyneitä kelttiläisiä nimiä.
Muna (yhtye)

| Muna |
| --- | --- |

Tiedot
Toiminnassa:  2013–
Tyylilaji:  dark pop, poprock
Jäsenet:  Katie Gavin Josette Maskin Naomi McPherson
Levy-yhtiö:  RCA Records Dead Oceans
Aiheesta muualla
Kotisivut
Infobox OKNimi-testi OK: 
Muna (yleensä tyylitelty MUNA) on yhdysvaltalainen elektroninen pop-yhtye, joka koostuu Katie Gavinista, Josette Maskinista ja Naomi McPhersonista.
Historia

Los Angelesissa toimiva trio tapasi Etelä-Kalifornian yliopistossa ja aloitti yhteistyön vuonna 2013. Maskinin ja McPhersonin soittivat kitaraa sekä Gavin lauloi ja soitti bassoa. Gavinin ja Maskinin pääaineet oli musiikki, kun taas McPherson kaksinkertaisti pääaineenaan Narrative Studies ja American Studies & Ethnicity. Molemmat kitaristit olivat tottuneet soittamaan progressiivista rockia, mutta asettuneet toiselle äänelle, kun heidpn yhteistyö Gavinin kanssa johti pop-kappaleeseen.
Aloitettuaan yhteistyön kokeellisessa tilassa, he kehittivät musiikkia kohti elektronista poppia. Kesällä 2014 he julkaisivat debyytti EP:n ”More Perfect”, Bandcampilla ja Soundcloudissa. Sen menestys johti levysopimuksen allekirjoittamiseen RCA Recordsilla Yhdysvalloissa ja Columbia Recordsilla Isossa-Britanniassa. RCA julkaisi itse tuotetun EP:n ”Loudspeaker” toukokuussa 2016. Heidän debyyttialbumi ”About U” julkaistiin 3. helmikuuta 2017.
Kaikki kolme jäsentä tunnistavat itsensä queeriksi ja McPherson on muunsukupuolinen. Alun perin he olivat varovaisia asiasta, jotta heitä ei pidettäisi ”queer-yhtyeenä”, mutta he tulivat kuitenkin käyttämään asiaa myöhemmin inspiroimaan nuoria ihmisiä tuntemaan olonsa mukavaksi. Heidän kappaleissaan käsitellään seksuaalisuuteen ja sukupuoleen liittyviä kysymyksiä ja asioita. He kuvaavat kappaletta ”So Special”, ”hymninä maailman lutkoitetuille tytöille, joiden on puolustettava omaa arvoa”selvennä. McPhersonin mukaan ”se olisi merkinnyt paljon, kun olin ehkä 12-vuotias tuntemaan joku bändistä ja luulen, että hän oli siisti jä tietää, että hän on poissa”selvennä. Lisäksi hän lisäsi, että ”Olen poissa ja tunnen oloni turvalliseksi kun olen poissa, koska me kolme olemme vähän armeija toisille. En pelkää olla oma itseni. Se saa minut ylpeäksi omituisuudestani. Se on koko syy siihen, miksi teemme tämän. Haluamme turvasataman.”selvennä
Hollantilainen DJ / tuottaja Tiësto teki kappleesta ”Winterbreak” remixin toukokuussa 2016. MUNA soitti Lollapalooza -tapahtumassa 2016,kiertänyt Yhdysvaltoja Grouploven kanssa ja teki ensimmäisen televisioesiintymisensä Jimmy Fallonin The Tonight Show’ssa. 6. kesäkuuta 2017 ilmoitettiin, että yhtye toimii lämmitelijänä Harry Stylesille Yhdysvaltain ja Euroopan kiertuepäivillä.lähde? Samana vuonna heidän kappaleensa ”I Know a Place” esiteltiin The Carmilla Movie -elokuvassa joka perustuu Sheridan Le Fanu -samannimiseen novelliin.lähde?
Vuonna 2018 yhtye aloitti työskentelyn uuden täyspitkän albumin parissa. Kesäkuussa 2019 yhtye ilmoitti albumista ”Saves the World”, joka julkaistiin 6. syyskuuta 2019. Albumia johti single ”Number One Fan”, jota seurasivat kappaleet ”Who” ja ”Stayaway”. Lontoon Villa Underground -konserttien jälkeen ilmoitettiin, että Muna palaa Yhdistyneeseen kuningaskuntaan Saves The World -kiertueella joulukuussa 2019.selvennä
Toukokuussa 2021 ilmoitettiin, että yhtye on allekirjoittanut sopimuksen Phoebe Bridgersin levy-yhtiön Saddest Factoryn kanssa, joka toimii yhteistyössä Secretly Groupin Dead Oceansin kanssa.
Palkinnot ja kunniamerkit

Kesäkuussa 2020 ensimmäisen Pride-kulkueen 50-vuotisjuhlassa, Queerty nimitti heidät niiden viidenkymmenen sankarin joukosta jotka ”johtavat kansaa kohti kaikkien ihmisten tasa-arvoa, hyväksymistä ja ihmisarvoa”
Diskografia > Albumit

About U (2017)
Saves The World (2019)
Diskografia > Singlet

Winterbreak (2016)
Loudspeaker (2016)
I Know a Place (2016)
Crying on the Bathroom Floor (2017)
In My Way (2017)
Number One Fan (2019)
Who (2019)
Stayaway (2019)
Diskografia > Muut kappaleet

Pipes of Peace (2017)
Relief Next to Me (2017)
Judas Kiss (2020)
Bodies (The Knocksin kanssa) (2020)
Nihilist (2020)
Käännös suomeksi
Jääkiekon SM-sarjakausi 1962–1963

| Jääkiekon SM-sarja 1962–1963 |
| --- | --- |

Järjestyksessä oleva kausi:  34.
Joukkueiden määrä:  10
Sarja alkoi:  1. marraskuuta
Sarja päättyi:  26. helmikuuta
Mestari:  Lukko
Toinen sija:  Tappara
Kolmas sija:  Ilves
Pudonneet joukkueet:  TPV ja HIFK
Pistepörssin voittaja:  Heino Pulli, KooVee
Alempi sarjataso:  Suomensarja
  ← 1961-1962 :  1963-1964 → 
Jääkiekon SM-sarjakausi 1962–1963 oli jääkiekon SM-sarjan 34. kausi. Rauman Lukko voitti mestaruuden, samalla katkesi tamperelaisseurojen kuuden vuoden mestaruusputki. Tappara sijoittui hopealle ja Ilves pronssille. TP-V ja HIFK tippuivat Suomen sarjaan, josta kaudeksi 1963–1964 SM-sarjaan nousivat TPS ja WU.
Sarjataulukko

|  Joukkue   |  O |  V |  T |  H |  TM  |  PM  |  ME  |  P  |
| --- | --- | --- | --- | --- | --- | --- | --- | --- |
|  Lukko, Rauma | 18 |  15  |  0  |  3  |  94  |  41  | +53 | 30 |
|  Tappara, Tampere | 18 |  13  |  3  |  2  |  99  |  43  | +56 | 29 |
|  Ilves Tampere | 18 |  11  |  4  |  3  |  72  |  45  | +27 | 26 |
|  KooVee Tampere | 18 |  11  |  3  |  4  |  94  |  56  | +38 | 25 |
|  HJK, Helsinki | 18 |  8  |  2  |  8  |  63  |  72  | -9 | 18 |
|  Karhut, Pori | 18 |  7  |  2  |  9  |  73  |  54  | +19 | 16 |
|  Töölön Vesa, Helsinki | 18 |  6  |  1  |  11  |  52  |  96  | -44 | 13 |
|  SaiPa, Lauritsala | 18 |  5  |  2  |  11  |  47  |  69  | -22 | 12 |
|  TP-V Tampere | 18 |  4  |  1  |  13  |  57  |  106  | -49 | 9 |
|  HIFK, Helsinki | 18 |  1  |  0  |  17  |  44  |  113  | -69 | 2 |
Tampereen Pallo-Veikot ja Helsingin IFK putosivat Suomensarjaan, josta tilalle nousivat Turun Palloseura ja Warkauden Urheilijat.
Pistepörssi

| # | Pelaaja | Joukkue | Maalit | Syötöt | Pisteet |
| --- | --- | --- | --- | --- | --- |
| 1. | Heino Pulli | Koovee | 23 | 15 | 38 |
| 2. | Pentti Jokinen | Lukko | 25 | 5 | 30 |
| 3. | Esko Luostarinen | Tappara | 13 | 13 | 26 |
| 4. | Matti Keinonen | Lukko | 19 | 6 | 25 |
| 5. | Kalevi Pulli | Koovee | 17 | 8 | 25 |
| 6. | Pentti Rautalin | Lukko | 13 | 12 | 25 |
|  | Anssi Salonen | Karhut | 13 | 12 | 25 |
| 8. | Teppo Rastio | Lukko | 9 | 16 | 25 |
|  | Jouni Seistamo | Tappara | 15 | 9 | 24 |
| 10. | Matti Reunamäki | Koovee | 15 | 7 | 22 |
Yleisömäärät

| Seura | Ottelut | Yleisömäärä | Yleisökeskiarvo |
| --- | --- | --- | --- |
| Lukko | 9 | 38 478 | 4275 |
| Saipa | 9 | 30 720 | 3413 |
| Ilves | 9 | 20 177 | 2241 |
| Karhut | 9 | 18 423 | 2047 |
| TK-V | 9 | 17 689 | 1965 |
| Tappara | 9 | 15 457 | 1717 |
| HJK | 9 | 13 318 | 1479 |
| Vesa | 9 | 13 189 | 1465 |
| HIFK | 9 | 11 830 | 1314 |
| TP-V | 9 | 6 710 | 746 |
| Yhteensä | 90 | 186 051 | 2067 |
Palkitut

Pauli Hyväri (SaiPa) voitti herrasmiespalkinon
Tampereen paikallisottelu Ilves – TP-V
Henrik Cajander

Henrik (Henric) Cajander (16. tammikuuta 1804 Turku – 18. tammikuuta 1848 Turku) oli suomalainen piirilääkäri ja Suomen vanhimman tunnetun valokuvan ottaja.
Cajanderin vanhemmat olivat turkulainen pakkaaja Matts Cajander (k. 1819) ja Lisa Simonsdotter. Hän kävi Turun katedraalikoulua ja pääsi ylioppilaaksi 1821. Cajander valmistui filosofian kandidaatiksi ja maisteriksi 1827, lääketieteen kandidaatiksi 1830 sekä lääketieteen lisensiaatiksi ja tohtoriksi 1832.
Cajander toimi koleralääkärinä 1831 ja oli Suomen kaartin vt. pataljoonanlääkärinä 1832 ja vakinaisena pataljoonanlääkärinä vuodesta 1833. Hän oli Turun piirin piirilääkärinä 1836–1843.
Ensimmäinen Suomessa kuvattu dagerrotyyppi. Kuvassa niin sanottu Nobelin talo, jonka takaa näkyy Turun tuomiokirkon torni. Kuvan otti Henrik Cajander 3.11.1842
Cajander kuvasi Suomen vanhimman tunnetusti säilyneen valokuvan, dagerrotyypin, Turussa  3. marraskuuta  1842. Kuvassa on Uudenmaankatu 8:ssa sijainnut niin kutsuttu Nobelin talo, jonka takaa näkyy Turun tuomiokirkon torni. Lisäksi Turun Museokeskuksen valokuva-arkistossa on kaksi muuta Cajanderin ottamaa dagerrotyyppia vuodelta 1844: omakuva ja Vartiovuoren tähtitorni.
Henrik Cajander oli naimisissa vuodesta 1837 Emma Fredrika Amalia Stenvallin (k. 1906) kanssa. Cajanderin veli Anders Cajander (1814–1856) toimi linnan- ja lasaretinlääkärinä Mikkelissä.
Kirjallisuutta

Ijäs, Minna (toim.): Kuvalähde Valokuvia Turun museokeskuksen kokoelmasta.  Turun museokeskus, 2016.
| Auktoriteettitunnisteet  |
| --- | --- |
Kansainväliset:  ISNI  VIAF 
Kansalliset:  Suomi (KANTO) 
Taiteenala:  Musée d'Orsay  Photographers' Identities  ULAN 
Henkilöt:  Ylioppilasmatrikkeli 1640–1852
Maijaliisa Dieckmann

Maijaliisa Dieckmann (ent. Kauhanen, o.s. Laurinen, s. 2. helmikuuta 1934 Mellilä) on suomalainen lasten- ja nuortenkirjailija.
Dieckmann on julkaissut muun muassa historiallisia nuortenromaaneja ja lastenkirjasarjat Merirosvo Svarttiksesta ja Ville Romusesta. Dieckmannille myönnettiin vuonna 2003 Topelius-palkinto teoksesta Luostarin Piritta, joka sijoittuu vuoden 1462 Naantaliin. Vuonna 2011 hän sai Arvid Lydecken -palkinnon teoksesta Väläys pimeässä. Hän oli ehdolla palkinnon saajaksi myös teoksellaan Fredrika-rouvan koulu (2008).
Dieckmann kirjoitti ylioppilaaksi Loimaan yhteiskoulusta vuonna 1953. Hän valmistui humanististen tieteiden kandidaatiksi Turun yliopistosta vuonna 1958 ja luokanopettajaksi Turun opettajakorkeakoulusta vuonna 1962. Dieckmann toimi opettajana Naantalissa, Lahdessa ja Porvoossa vuosina 1962–1994. Hän on asunut Porvoossa vuodesta 1973.
Tuotanto > Historialliset nuortenkirjat

Pakene luostariin.  WSOY, 1977.  ISBN 951-0-08187-6
Piilopirtin tytöt.  (Kuvitus: Leila Nieminen)  WSOY, 1980.  ISBN 951-0-10087-0
Aurajoen tyttö.  WSOY, 1982.  ISBN 951-0-11323-9
Taivas sinivalkoinen.  WSOY, 1983.  ISBN 951-0-12140-1
Pikkupiika Elina (1985)
Kaksoset ja kadonnut sisar (1986)
Kaksoset ja rahalippaan arvoitus (1987)
Kaksoset ja Turun linnan aave (1988)
Kaksoset ja Pyhän Yrjänän lohikäärme (1989)
Kartanon aaveratsastaja (1990)
Ram ja linnunkuvainen ruukku.  WSOY, 1993.  ISBN 951-0-19019-5
Ram löytää synnyinsijansa.  WSOY, 1994.  ISBN 951-0-19837-4
Ram, tähtien tytär.  WSOY, 1996.  ISBN 951-0-20880-9
Keisari ratsastaa kaupunkiin (1998)
Kolme hopeasormusta (2000)
Hopeasormuksen taika (2002)
Luostarin Piritta (2003)
Fredrika-rouvan koulu: Kertomus 1800-luvun puolivälin Porvoosta (2007)
Kerjäläistyttö ja sissipäällikkö.  Schildts, 2009.  ISBN 978-951-50-1877-9
Väläys pimeässä: Louis Braille ja pistekirjoituksen tarina.  (Asiantuntijana Irmeli Holstein)  BTJ, 2009.  ISBN 978-951-692-769-8
Satujen kuningas: Sakari Topeliuksen tarina.  Schildts, 2011.  ISBN 978-951-50-2066-6
Sigismund Virtanen Troijan sodassa.  Mäkelä, 2012.  ISBN 978-951-883-409-3
Sigismund Virtanen Odysseuksen matkassa.  Mäkelä, 2013.  ISBN 978-951-883-533-5
Metsän poika tahdon olla: Aleksis Kiven tarina.  Schildts, 2013.  ISBN 978-951-52-3081-2